Αυτό το λήμμα αφορά το τμήμα **ανδρικής καλαθοσφαίρισης**.  Για τον ευρύτερο σύλλογο, δείτε: Αθλητικός Σύλλογος Εκπαιδευτηρίων Δούκα.    


Ο **Αθλητικός Σύλλογος Εκπαιδευτηρίων Δούκα**, γνωστός και με τη σύντμηση **Α.Σ.Ε.Δ.**, είναι ελληνικό αθλητικό σωματείο που δραστηριοποιείται στην περιοχή του Αμαρουσίου, στην Αττική. Επίσημο έτος ίδρυσης του τμήματος καλαθοσφαίρισής του είναι το 1990 και οι αθλητές του αγωνίζονται με χρώματα το μπλε, το γαλάζιο και το λευκό. Μασκώτ της ομάδας είναι ο «Duke», μια ζωντανή αρκούδα την οποία ο σύλλογος έχει υιοθετήσει και που κατοικεί στις εγκαταστάσεις της οργάνωσης «Αρκτούρος» στο Νυμφαίο.

To τμήμα ανδρικής καλαθοσφαίρισης το οποίο διαθέτει τη νομική υπόσταση επαγγελματικού σωματείου (αλλά όχι Κ.Α.Ε.) Επίσης καλλιεργεί το άθλημα στα αντίστοιχα τμήματα υποδομής για νεαρούς άρρενες αθλητές όλων των ηλικιακών ομάδων. Έδρα του τμήματος είναι το Αθλητικό Κέντρο «Δαΐς», το κλειστό γυμναστήριο του οποίου έχει χωρητικότητα 450 θεατών.

Ιστορική αναδρομή
-----------------

#### Πρώτα βήματα στα Τοπικά Πρωταθλήματα (1990-1997)

Το τμήμα καλαθοσφαίρισης του Α.Σ. Εκπαιδευτηρίων Δούκα δημιουργήθηκε το 1990 και αμέσως εντάχθηκε στα Πρωταθλήματα που διοργανώνει η Ε.Σ.Κ. Αττικής.

Την αγωνιστική περίοδο 1992-93 κατέκτησε το Πρωτάθλημα της Δ' Κατηγορίας Ανδρών, ξεκινόντας μια αλυσίδα διαδοχικών ανόδων μέσα σε ελάχιστα χρόνια. Συγκεκριμένα το 1993-94 τα Εκπαιδευτήρια κατέκτησαν το Πρωτάθλημα της Γ' Κατηγορίας, τη χρονιά 1994-95 το Πρωτάθλημα της Β' Κατηγορίας και την περίοδο 1996-97 το Πρωτάθλημα της Α' Κατηγορίας Ε.Σ.Κ.Α.

#### Πορεία στη Γ' Εθνική (1997-2002)

Κατά την πενταετία 1997-2002 ο Α.Σ.Ε.Δ. συμμετείχε στους Ομίλους της Γ' Εθνικής Κατηγορίας, τερματίζοντας σε όλες τις περιπτώσεις στην κορυφαία τετράδα. Παράλληλα λάμβανε μέρος στο Κύπελλο Ανδρών της Ε.Σ.Κ. Αττικής, κατακτώντας το τρόπαιο το 2000.

Την αγωνιστική περίοδο 1997-98 διεκδίκησε την άνοδο μέσω του 2ου Ομίλου Νότου, απέναντι σε 13 αντιπάλους. Σημειώνοντας 18 νίκες και 8 ήττες, ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα. Βρέθηκε ισόβαθμος με την ομάδα του Γαλατσίου, η οποία όμως μπήκε στην τριάδα καθώς υπερείχε στα μεταξύ τους αποτελέσματα.

Την επόμενη χρονιά, 1998-99, στα πλαίσια του ίδιου Ομίλου, η απόδοσή της ομάδας ήταν ελαφρώς χειρότερη, με αποτέλεσμα να συγκεντρώσει 16 νίκες και 10 ήττες χωρίς να παρατηρηθεί ισοβαθμία. Και πάλι κατετάγη στην 4η θέση της τελικής βαθμολογίας.΄

Την επόμενη περίοδο, 1999-00, η αλλαγή της χιλιετίας βρήκε το Δούκα να αγωνίζεται και πάλι στο 2ο Όμιλο Νότου. Σε 26 αγώνες πέτυχε 18 νικηφόρα αποτελέσματα κλειδώνοντας την 3η θέση της τελικής βαθμολογίας. Ο Αστέρας Εξαρχείων με τον οποίο βρέθηκε να ισοβαθμεί τοποθετήθηκε μία θέση χαμηλότερα.

Η αγωνιστική περίοδος 2000-01 ήταν μια επανάληψη της προηγούμενης: απέναντι σε 13 αντιπάλους η ομάδα είχε και πάλι απολογισμό από 18 νίκες και 8 ήττες, χωρίς ισοβαθμία στην περίπτωση αυτή. Για μια ακόμη φορά τοποθετήθηκε στην 3η θέση της τελικής κατάταξης.

Η επόμενη χρονιά, 2001-02, οπότε και μετακόμισε στον 1ο Όμιλο Νότου, υπήρξε κομβική για το σύλλογο, ο οποίος κατέκτησε το Πρωτάθλημα της Γ' Εθνικής απέναντι σε 13 αντιπάλους. Ειδικότερα πέτυχε 22 νίκες σε 26 αγώνες και συνεπώς έλαβε το δικαίωμα ανόδου στη Β' Εθνική Κατηγορία για πρώτη φορά στην ιστορία του.

#### Άνοδος και παραμονή στην Α2 Εθνική (2002-2007)

Την αγωνιστική περίοδο 2002-03 ο σύλλογος των Εκπαιδευτηρίων Δούκα αγωνίστηκε για πρώτη φορά στην ιστορία του στο επίπεδο της Β' Εθνικής, όπου και απέδειξε για δεύτερη συνεχόμενη χρονιά την καλή του αγωνιστική κατάσταση. Έχοντας να ανταγωνιστεί 13 αντιπάλους για την άνοδο, τελικά τερμάτισε στην 3η θέση της βαθμολογικής κατάταξης με αποτέλεσμα να λάβει ένα από τα εισιτήρια ανόδου στην Α2 Εθνική Κατηγορία. Στη διάρκεια της χρονιάς ο σύλλογος συγκέντρωσε 18 νίκες και 8 ήττες, ενώ βρέθηκε και σε πλεονεκτική θέση στην ισοβαθμία του με τον Κολοσσό Ρόδου. Την περίοδο αυτή έκανε επίσης το ντεμπούτο του στο Κύπελλο Ελλάδος, κερδίζοντας τον πρώτο του αγώνα, που δειξήχθη στην έδρα της Μ.Ε.Ν.Τ. με σκορ 71-80. Τελικά γνώρισε τον αποκλεισμό στη 2η Αγωνιστική της Β' Φάσης, κατόπιν εκτός έδρας ήττα από το Παλαιό Φάληρο με σκορ 87-77.

Την επόμενη χρονιά, 2003-04, ο Α.Σ.Ε.Δ. πραγματοποίησε την πρώτη του θητεία στην Α2 Εθνική, χωρίς να καταφέρει να διακριθεί. Ωστόσο η κατάληψη της 11ης θέσης σε σύνολο 14 συλλόγων αρκούσε για να τον συγκρατήσει στην Κατηγορία και για την επόμενη χρονιά. Το πέρας των αγωνιστικών του υποχρεώσεων τον βρήκε με 10 νίκες και 16 ήττες απολογισμό. Έχοντας ισοβαθμίσει με την Ξάνθη, τοποθετήθηκε υψηλότερα στην κατάταξη χάρις στα μεταξύ τους αποτελέσματα. Τις καλύτερες επιδόσεις στο σκοράρισμα για την ομάδα είχαν οι αθλητές: Σάββας Κυριακίδης (373 πόντοι σε 26 παιχνίδια, 14,35 κατά μ.ό.), Βασίλης Σίμτσακ (325 πόντοι σε 26 παιχνίδια, 12,5 κατά μ.ό.) και Φίλιππος Χόμπσον (306 πόντοι σε 26 παιχνίδια, 11,77 κατά μ.ό.). Την ίδια χρονιά ο σέντερ Γιώργος Παπουλίδης είχε τη δεύτερη καλύτερη επίδοση στα Κοψίματα στο Πρωτάθλημα (35 κοψίματα σε 26 παιχνίδια, 1,37 κατά μ.ό.). Στη διοργάνωση του Κυπέλλου Ελλάδος, ο Δούκας ηττήθηκε στην πρεμιέρα εκτός έδρας με σκορ 77-56 από την Προοδευτική Κορυδαλλού και αποκλείστηκε.

Την επόμενη περίοδο, 2004-05, στο Πρωτάθλημα της Α2 Εθνικής έλαβαν μέρος και πάλι 14 σύλλογοι από ολόκληρη την Ελλάδα. Συγκεντρώνοντας 13 νίκες και 13 ήττες, η ομάδα βρέθηκε στην 9η θέση του τελικού βαθμολογικού πίνακα. Παρατηρήθηκε ισοβαθμία μεταξύ του Περιστερίου, του Αιγάλεω και του Δούκα, που κατετάγησαν με αυτή τη σειρά στις θέσεις 7 έως 9. Παρ' όλα αυτά, αυτή ήταν και η καλύτερη θέση που πέτυχαν τα Εκπαιδευτήρια την τετραετία αυτή στην Α2 Εθνική. Τη χρονιά αυτή συμμετείχαν, επίσης, στις τρεις πρώτες Αγωνιστικές της Α' Φάσης του Κυπέλλου Ελλάδος. Στην πρώτη πέτυχαν εκτός έδρας νίκη με σκορ 68-72 απέναντι στην Ολύμπια Λάρισας, ενώ στη δεύτερη ξεπέρασαν το εμπόδιο του Ηρακλείου με εντός έδρας νίκη με σκορ 70-67. Την επόμενη αγωνιστική ηττήθηκαν δύσκολα εκτός έδρας από τον Ηλυσιακό με σκορ 73-71 και έτσι η πορεία τους διακόπηκε.

Η αγωνιστική αυτή ανάταση δεν συνεχίστηκε την επόμενη περίοδο, 2005-06, οπότε και το επίπεδο του Πρωταθλήματος δυσκόλεψε με την προσθήκη δύο ακόμη ανταγωνιστών. Ο Α.Σ.Ε.Δ. συγκέντρωσε 11 νίκες και 19 ήττες σε μαραθώνιο 30 αγώνων, πέφτοντας στη 13η θέση της τελικής βαθμολογικής κατάταξης. Εντούτοις βρέθηκε μία θέση πάνω από τη ζώνη του υποβιβασμού, έχοντας δύο νίκες περισσότερες από το επόμενο Περιστέρι. Στον πίνακα των σκόρερς της χρονιάς αυτής πρώτευσε επιβλητικά ο Βασίλης Σίμτσακ (554 πόντοι σε 30 παιχνίδια, 18,47 κατά μ.ό.), ενώ ακολούθησε ο Σάκης Βεσκούκης (433 πόντοι σε 30 παιχνίδια, 14,43 κατά μ.ό.). Ο Σίμτσακ ήταν επίσης ο τρίτος καλύτερος σκόρερ στο σύνολο του Πρωταθλήματος και ο κορυφαίος ριμπάουντερ του Πρωταθλήματος (304 σε 30 παιχνίδια, 10,13 κατά μ.ό.). Σε ό,τι αφορά το θεσμό του Κυπέλλου Ελλάδος, η ομάδα του Αμαρουσίου είχε εξίσου καλή πορεία με την προηγούμενη περίοδο. Στην πρεμιέρα της Α' Φάσης κέρδισε εκτός έδρας τον Ερμή Λαγκαδά με σκορ 60-69, ενώ συνέχισε με εκτός έδρας νίκη και στη 2η Αγωνιστική, αυτή τη φορά απέναντι στον Ολυμπιακό Βόλου με σκορ 89-98. Αποκλείστηκε στην 3η Αγωνιστική όταν ηττήθηκε εκτός έδρας από το Κολλέγιο ICBS με σκορ 81-60.

Η ομάδα δεν είχε την ίδια τύχη την επόμενη χρονιά, 2006-07. Διεκδικώντας το Πρωτάθλημα απέναντι σε 15 αντιπάλους, είχε απολογισμό 13 νίκες και 17 ήττες. Παρατηρήθηκε τριπλή ισοβαθμία ανάμεσα στο Παλαιό Φάληρο, τον Ηλυσιακό και το Δούκα, με τον τελευταίο να τερματίζει χαμηλότερα από τους άλλους δύο, στη 14η θέση, και να παίρνει το δρόμο για τη Β' Εθνική. Κορυφαίος σκόρερ για την ομάδα την περίοδο αυτή αναδείχθηκε ο Ολλανδός Μπράιαν Ντεφάρες (396 πόντοι σε 30 παιχνίδια, 13,2 κατά μ.ό.), με το Βασίλη Εμμανουηλίδη να ακολουθεί (388 πόντοι σε 30 παιχνίδια, 12,9 κατά μ.ό.). Κακή ήταν και η πορεία της ομάδας στο Κύπελλο, στα πλαίσια του οποίου περιορίστηκε σε ένα μόλις παιχνίδι, στο οποίο και ηττήθηκε δύσκολα εντός έδρας με σκορ 74-76 από τα Τρίκαλα 2000.

#### Μακρόχρονη παραμονή στη Β' Εθνική (2007-2014)

Μετά τον υποβιβασμό του, ο Α.Σ.Ε.Δ. πραγματοποίησε μια μακροχρόνια παραμονή στη Β' Εθνική στη διάρκεια της οποίας κατατασσόταν σταθερά στο δεύτερο μισό του βαθμολογικού πίνακα. Στο τελευταίο κομμάτι του διαστήματος αυτού η πορεία της ομάδας ήταν πτωτική.

Πριν το 2012 η Β' Εθνική διοργανωνόταν με τη συγκρότηση ενός και μοναδικού Ομίλου, ενώ οι ομάδες της συμμετείχαν επίσης και στο Κύπελλο Ελλάδος.

Την αγωνιστική περίοδο 2007-08 τα Εκπαιδευτήρια σημείωσαν χαμηλή απόδοση, ολοκληρώνοντας τις αγωνιστικές τους υποχρεώσεις στη 12η θέση του τελικού βαθμολογικού πίνακα. Καθώς μόνο οι 4 τελευταίες σε σύνολο 16 ομάδων υποβιβάστηκαν, ο Α.Σ.Ε.Δ. ανανέωσε την παρουσία του στη Β' Εθνική για την επόμενη χρονιά. Ο απολογισμός της χρονιάς ήταν 12 νίκες και 18 ήττες, ενώ τοποθετήθηκε και χαμηλότερα από τη Γουμένισσα που είχε τα ίδια αγωνιστικά αποτελέσματα. Σε ό,τι αφορά το θεσμό του Κυπέλλου Ελλάδος, ο σύλλογος του Αμαρουσίου αγωνίστηκε στις δύο πρώτες αγωνιστικές της Α' Φάσης: στην πρώτη κέρδισε οριακά εντός έδρας τη Μ.Ε.Ν.Τ. με σκορ 68-67, ενώ στη δεύτερη ηττήθηκε εντός έδρας σε ένα πλούσιο σε πόντους ματς με σκορ 97-101 από την Ξάνθη (χρειάστηκαν δύο παρατάσεις).

Την επόμενη χρονιά, 2008-09, το οργανωτικό πλαίσιο της κατηγορίας παρέμεινε ίδιο. Ο απολογισμός της περιόδου ήταν 14 νίκες και 16 ήττες, που οδήγησαν την ομάδα στην κατάληψη της 10ης θέσης. Ισοβάθμισε δε με τον Πιερικό Αρχέλαο, απέναντι στον οποίο είχε πλεονέκτημα βάσει των μεταξύ τους αποτελεσμάτων. Η πορεία της ομάδας στο Κύπελλο ήταν σύντομη, καθώς γνώρισε την ήττα στην πρεμιέρα εντός έδρας με σκορ 61-97. Το μοιραίο χτύπημα επέφερε για δεύτερη συνεχόμενη χρονιά η Ξάνθη.

Τη χρονιά 2009-10, οπότε και το Πρωτάθλημα διεκδίκησαν ξανά 16 σύλλογοι, ο Δούκας συγκέντρωσε εκ νέου 14 νίκες και 16 ήττες. Στη βαθμολογία τερμάτισε στην 9η θέση, ενώ αποδείχθηκε ο χαμένος ισοβαθμίας με τον Αίαντα Ευόσμου. Σε ό,τι αφορά το Κύπελλο, η απόσυρση της Α.Ε.Λ. λόγω συγχώνευσης με άλλη ομάδα επέτρεψε στον Α.Σ.Ε.Δ. να περάσει άνευ αγώνος στη 2η Αγωνιστική της Α' Φάσης. Εκεί ηττήθηκε εντός έδρας από τον Αμύντα Υμηττού, με τον αγώνα να οδηγείται στην παράταση (73-73 κ.α. 81-87 παρ.).

Την αγωνιστική περίοδο 2010-11, με προπονητές τους Γιάννη Γιαννόπουλο και Στάθη Κούκη, η ομάδα των Εκπαιδευτηρίων Δούκα δήλωσε και πάλι συμμετοχή στο Πρωτάθλημα της Β' Εθνικής, όπου 16 σύλλογοι διεκδίκησαν τον τίτλο του Πρωταθλητή (την άνοδο και τον υποβιβασμό γνώρισαν από τέσσερις ομάδες). Στο πλαίσιο αυτό τα Εκπαιδευτήρια συγκέντρωσαν 13 νίκες και 17 ήττες και ολοκλήρωσαν τη χρονιά ισοβαθμώντας με τον Αίολο Τρικάλων και το Διαγόρα Ρόδου. Βάσει των επόμενων κριτηρίων κατάταξης τοποθετήθηκαν στη 10η θέση του τελικού βαθμολογικού πίνακα, ανάμεσα στους άλλους δύο. Τη χρονιά αυτή, τους περισσότερους πόντους σημείωσε ο Κίμων Λεχούδης (359 στον αριθμό), ο οποίος κατετάγη 14ος παραγωγικότερος σκόρερ στο σύνολο όλων των ομάδων. Η πορεία του Α.Σ.Ε.Δ. στο θεσμό του Κυπέλλου υπήρξε σύντομη, εφόσον δεν κατάφερε να ξεπεράσει την 1η Αγωνιστική της Α' Φάσης: εκεί γνώρισε εντός έδρας την ήττα με σκορ 53-69 από τη Νέα Κηφισιά.

Την επόμενη χρονιά, 2011-12, με το Γιαννόπουλο σταθερά στη θέση του πρώτου προπονητή, οι «κυανόλευκοι» αγωνίστηκαν ξανά στη Β' Εθνική, σε μοναδικό Όμιλο των 16 ομάδων. Σε επανάληψη της προηγούμενης περιόδου, ο Α.Σ.Ε.Δ. συγκέντρωσε και πάλι 13 νίκες και 17 ήττες μέχρι τα τέλη Μαΐου, ισοβαθμώντας βαθμολογικά με το Στρατώνι. Στην τελική κατάταξη τοποθετήθηκε χαμηλότερα από αυτό και ειδικότερα στην 11η θέση. Την ίδια χρονιά η ομάδα συμμετείχε και σε δύο αγώνες για το Κύπελλο Ελλάδος. Την 1η Αγωνιστική της Α' Φάσης την πέρασε άνευ αγώνος, καθώς η Αναγέννηση Φλόγας παραιτήθηκε από το μεταξύ τους παιχνίδι. Στη 2η Αγωνιστική νίκησε τη Χαλκηδόνα εντός έδρας με σκορ 79-59, περνώντας με άνεση στη Β' Φάση. Εκεί ηττήθηκε εντός έδρας με μεγάλη διαφορά, 47-79, από το Ρέθυμνο και κατά συνέπεια αποκλείστηκε.

Τη χρονιά 2012-13 η Ομοσπονδία Καλαθοσφαίρισης προχώρησε σε αλλαγές στον τρόπο διεξαγωγής των διοργανώσεών της. Για τη Β' Εθνική αποφασίστηκε ότι θα διεξαγόταν πλέον σε δύο Ομίλους, με τις ομάδες να μοιράζονται σε αυτούς βάσει γεωγραφικών κριτηρίων για οικονομικούς λόγους. Επιπλέον οι ομάδες της κατηγορίας δεν θα συμμετείχαν πλέον στο Κύπελλο, καθώς τα προηγούμενα χρόνια παρατηρήθηκαν υπερβολικά πολλές εθελοντικές αποχωρήσεις από το θεσμό. Ο Δούκας εντάχθηκε στον Όμιλο Νότου του Πρωταθλήματος, τον οποίο συνέθεσαν 13 σύλλογοι. Μετά την ολοκλήρωση των αγωνιστικών του υποχρεώσεων την άνοιξη είχε συλλέξει 10 νίκες και 14 ήττες. Κατετάγη στην 8η θέση, εξασφαλίζοντας την παραμονή του στην ίδια κατηγορία. Κορυφαίος σκόρερ της χρονιάς αυτής για την ομάδα αναδείχθηκε ο Σωτήρης Μπουρδάνος, ο οποίος στη διάρκειά της «έσπασε το φράγμα» των 1.000 πόντων στα γήπεδα της Β' Εθνικής. Επίσης αποτέλεσε και το δεύτερο παραγωγικότερο σκόρερ στο σύνολο της Β' Εθνικής με 496 πόντους (20,6 κατά μ.ό.)  Στην ψηφοφορία των προπονητών της κατηγορίας που διοργανώνει ετησίως ο ιστότοπος InfoBasket.gr, ο διεθνής φόργουορντ των Εκπαιδευτηρίων, Στάθης Παπαδιονυσίου, αναδείχθηκε ο καλύτερος παίκτης κάτω των 22 ετών του Πρωταθλήματος, ενώ ήταν και ο πρώτος σκόρερ του Ομίλου στην ίδια ηλικιακή ομάδα.

Την επόμενη περίοδο, 2013-14, ο Α.Σ.Ε.Δ. διαγωνίστηκε εκ νέου στον Όμιλο Νότου της Β' Εθνικής, τον οποίο συνέθεσαν 14 αυτή τη φορά ομάδες. Σε σύνολο 26 αγωνιστικών, συγκέντρωσε 11 νίκες, φλερτάροντας έντονα με τον υποβιβασμό. Εν τέλει απέφυγε την έκβαση αυτή ως τυχερός ισοβαθμίας με την Ένωση Ιλίου, που μειονεκτούσε στα μεταξύ τους αποτελέσματα, και κατετάγη στη 10η θέση.

#### Απορρόφηση του Αετού και επιστροφή στην Α2 Εθνική (2014-σήμερα)

Την αγωνιστική περίοδο 2014-15 η ομάδα των Εκπαιδευτηρίων Δούκα βρέθηκε σε αγωνιστική παρακμή, κάτι που καταδεικνύουν οι χαμηλές τις επιδόσεις στο Πρωτάθλημα της Β' Εθνικής: έχοντας συλλέξει μόλις 6 νίκες σε 26 αγώνες τερμάτισε εντός της ζώνης του υποβιβασμού. Ειδικότερα βρέθηκε στη 12η θέση στο σύνολο των 14 ομάδων του Ομίλου Νότου, με την πτώση της ομάδας στη Γ' Εθνική να οριστικοποιείται τρεις αγωνιστικές πριν τη λήξη της διοργάνωσης. Τον Ιούνιο του 2015 ο Γιάννης Γιαννόπουλος, μετά από πολυετή προσφορά στο τμήμα, υπέβαλε την παραίτησή του από το πόστο του προπονητή. Ως αιτίες της αποτυχημένης πορείας της ομάδας στο Πρωτάθλημα προβλήθηκαν ο χαμηλός της προϋπολογισμός και οι πολλοί τραυματισμοί που την αποδυνάμωσαν την περίοδο των Χριστουγέννων.

Ωστόσο, τα πράγματα εξελίχθηκαν πολύ διαφορετικά για την ομάδα, καθώς στα τέλη Ιουνίου έλαβε χώρα συνένωση αυτής με άλλη που αγωνιζόταν στην Α2 Εθνική, με αποτέλεσμα ο Δούκας να βρεθεί απρόσμενα δύο κατηγορίες υψηλότερα. Συγκεκριμένα στις αρχές του καλοκαιριού του 2015, ο πρόεδρος του Αετού Αθηνών, Κώστας Παπαχριστόπουλος, εξέφρασε την επιθυμία, όχι απλώς να πουλήσει το δικαίωμα συμμετοχής της ομάδας του στην Α2 Εθνική, αλλά να την αφήσει να απορροφηθεί ολοκληρωτικά από άλλο σύλλογο (μαζί με τις οικονομικές της οφειλές). Η είσοδος οικονομικού συμπαίκτη, εκτός Εκπαιδευτηρίων, στα διοικητικά του Δούκα επέτρεψε την ομάδα να αξιοποιήσει την ευκαιρία αυτή, με την επισημοποίηση της συμμετοχής των «μπλε» στη δεύτερη τη τάξει κατηγορία να λαμβάνει χώρα στα μέσα Ιουλίου του 2015.

Νέος προπονητής της ομάδας εν μέσω των γεγονότων αυτών ανέλαβε ο Μάριος Γούναρης. Η εκκίνηση της ομάδας, όμως, στο Πρωτάθλημα της Α2 Εθνικής για τη χρονιά 2015-16 δεν ικανοποίησε τους ιθύνοντες του συλλόγου, με αποτέλεσμα το συμβόλαιο των δύο πλευρών να λυθεί κοινή συναινέσει στα μέσα Νοεμβρίου. Την καθοδήγηση των παικτών ανέλαβε λίγες μέρες αργότερα ο Σάββας Συμεωνίδης. Το Πρωτάθλημα της χρονιάς αυτής ήταν αυξημένης δυσκολίας, καθώς συμμετείχαν 15 σύλλογοι, ενώ προβλεπόταν για πρώτη φορά διαδικασία Play-offs και Play-outs. Στο πλαίσιο αυτό η ομάδα τερμάτισε στην 7η θέση της τελικής κατάταξης, με αποτέλεσμα να ανανεώσει την παρουσία της στην ίδια κατηγορία το επόμενο φθινόπωρο στο σημείο αυτό, χωρίς επιπλέον αγώνες. Ο αγωνιστικός απολογισμός της ήταν 15 νίκες και 13 ήττες. Κορυφαίοι σκόρερ αναδείχθηκαν ο Σέρβος Στέφαν Τζόρτζεβιτς με 364 πόντους σε 23 αγώνες, 15,83 κατά μ.ό. και ο Έλληνας Αλέξης Κυρίτσης με 337 πόντους σε 17 αγώνες, 19,82 κατά μ.ό.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1997-98 | 4 | Γ' Εθνική | 4 | - | 18-8 | - | - |  ? | - | - | - | - | - |
| 1999-99 | 4 | Γ' Εθνική | 4 | - | 16-10 | - | - |  ? | - | - | - | - | - |
| 1999-00 | 4 | Γ' Εθνική | 3 | - | 18-8 | - | - |  ? | - | - | - | - | - |
| 2000-01 | 4 | Γ' Εθνική | 3 | - | 18-8 | - | - |  ? | - | - | - | - | - |
| 2001-02 | 4 | Γ' Εθνική | 1 | - | 22-4 | - | - |  ? | - | - | - | - | - |
| 2002-03 | 3 | Β' Εθνική | 3 | - | 18-8 | - | - |  ? | 2η - Α' Φάσης | 2 | - | - | - |
| 2003-04 | 2 | Α2 Εθνική | 11 | - | 10-16 | - | - | Σάββας Κυριακίδης | 1η - Α' Φάσης | 1 | - | - | - |
| 2004-05 | 2 | Α2 Εθνική | 9 | - | 13-13 | - | - |  ? | 3η - Α' Φάσης | 3 | - | - | - |
| 2005-06 | 2 | Α2 Εθνική | 13 | - | 11-19 | - | - | Βασίλης Σίμτσακ | 3η - Α' Φάσης | 3 | - | - | - |
| 2006-07 | 2 | Α2 Εθνική | 14 | - | 13-17 | - | - | Μπράιαν Ντεφάρες | 1η - Α' Φάσης | 1 | - | - | - |
| 2007-08 | 3 | Β' Εθνική | 12 | - | 12-18 | - | - |  ? | 2η - Α' Φάσης | 2 | - | - | - |
| 2008-09 | 3 | Β' Εθνική | 10 | - | 14-16 | - | - |  ? | 1η - Α' Φάσης | 1 | - | - | - |
| 2009-10 | 3 | Β' Εθνική | 9 | - | 14-16 | - | - |  ? | 2η - Α' Φάσης | 1 | - | - | - |
| 2010-11 | 3 | Β' Εθνική | 10 | - | 13-17 | - | - | Κίμων Λεχούδης | 1η - Α' Φάσης | 1 | - | - | - |
| 2011-12 | 3 | Β' Εθνική | 11 | - | 13-17 | - | - |  ? | 1η - Β' Φάσης | 2 | - | - | - |
| 2012-13 | 3 | Β' Εθνική | 8 | - | 10-14 | - | - | Σωτήρης Μπουρδάνος | - | - | - | - | - |
| 2013-14 | 3 | Β' Εθνική | 10 | - | 11-15 | - | - |  ? | - | - | - | - | - |
| 2014-15 | 3 | Β' Εθνική | 12 | - | 6-20 | - | - |  ? | - | - | - | - | - |
| 2015-16 | 2 | Α2 Εθνική | 7 | - | 15-13 | - | - | Στέφαν Τζόρτζεβιτς | 1η - Β' Φάσης | 2 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Δημήτρης Αράπης |
|  | Παύλος Αχής |
|  | Σάκης Βεσκούκης |
|  | Γιάννης Γιαννούλης |
|  | Βασίλης Εμμανουηλίδης |
|  | Μάκης Θέος |
|  | Γιώργος Καλαϊτζής |
|  | Θανάσης Καμαριώτης |
|  | Ανδρέας Κανονίδης |
|  | Παναγιώτης Καραβανάς |
|  | Διονύσης Καραμπάτσος |
|  | Δημήτρης Καραπλής |
|  | Παναγιώτης Καυκής |
|  | Δημήτρης Κομποδιέτας |
|  | Αρτέμης Κούβαρης |
|  | Γιώργος Κουκάς |
|  | Γιάννης Κρητικός |
|  | Νίκος Κρίτσαλος |
|  | Σάββας Κυριακίδης |
|  | Αλέξης Κυρίτσης |
|  | Κίμων Λεχούδης |
|  | Γιώργος Λημνιάτης |
|  | Σωτήρης Μανωλόπουλος |
|  | Γιώργος Μαυραγάνης |
|  | Θανάσης Μέντζος |
|  | Αντώνης Μιχαλόγλου |
|  | Νίκος Μίχαλος |
|  | Γιάννης Μολφέτας |
|  | Δημήτρης Μπιτζής |
|  | Γιώργος Μποζίκας |
|  | Γιώργος Μποσγανάς |
|  | Σωτήρης Μπουρδάνος |
|  | Σάββας Νικητάκης |

 | 

| Εθν | Ονοματεπώνυμο |
| --- | --- |
|  | Στάθης Παπαδιονυσίου |
|  | Μανόλης Παπαμακάριος |
|  | Γιώργος Παπουλίδης |
|  | Νίκος Παύλος |
|  | Ανδριανός Περδικάρης |
|  | Δημήτρης Πρόκος |
|  | Αλέξανδρος Ράπτης |
|  | Λάζαρος Σεφερίδης |
|  | Βασίλης Σίμτσακ |
|  | Θοδωρής Σιούτης |
|  | Τρύφων Σόμπολος |
|  | Αναστάσης Σπυρόπουλος |
|  | Βασίλης Ταρνατόρος |
|  | Βαγγέλης Τζόλος |
|  | Απόλλων Τσόχλας |
|  | Μιχάλης Υφαντής |
|   | Παναγιώτης Μπάρλας |
|   | Ιάκωβος Μιλεντίγιεβιτς - Αλιφιέρης |
|  | Στέφαν Τζόρτζεβιτς |
|  | Ντέγιαν Μίσκοβιτς |
|   | Φίλιππος Χόμπσον |
|  | Γκιγιέρμο Ρούμπιο |
|  | Ράνκο Κάραπιτς |
|  | Μπράιαν Ντεφάρες |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Γιάννης Γιαννόπουλος |  ? - Ιουν 2015 |
|  | Μάριος Γούναρης | Ιουν 2015 - Νοεμ 2015 |
|  | Σάββας Συμεωνίδης | Νοεμ 2015 - Δεκ 2016 |
|  | Γιάννης Τζήμας | Δεκ 2016 - σήμερα |

 |  |

Τρέχουσα αγωνιστική περίοδος
----------------------------

*Στιγμιότυπο από την αναμέτρηση των Εκπαιδευτηρίων με το Γ.Σ. Λαυρίου για το Κύπελλο Ελλάδος το Σεπτέμβριο του 2016.*
Κατά την τρέχουσα αγωνιστική περίοδο, 2016-17, ο Α.Σ.Ε. Δούκα διαγωνίζεται στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

Σε ό,τι αφορά το θεσμό του Κυπέλλου Ελλάδος, η ομάδα του Αμαρουσίου πέρασε επιτυχώς την πρώτη φάση επικρατώντας εκτός έδρας επί του Εθνικού Πειραιώς με σκορ 71-82. Για τη Β' Φάση ο σύλλογος έδωσε δύο παιχνίδια, κερδίζοντας στο πρώτο το Λαύριο με οριακό σκορ 74-73, αλλά γνωρίζοντας τον αποκλεισμό στο δεύτερο από τον Προμηθέα Πατρών με σκορ 66-89.

Έδρα του συλλόγου είναι το Αθλητικό Κέντρο «Δαΐς», το κλειστό γυμναστήριο του οποίου έχει χωρητικότητα 450 θεατών. Πρόεδρος του διοικητικού συμβουλίου είναι ο Κωνσταντίνος Δούκας και γενικός αρχηγός του τμήματος καλαθοσφαίρισης ο Γιάννης Ζερβός. Καθήκοντα πρώτου προπονητή διατηρεί από το Δεκέμβριο του 2016 ο Γιάννης Τζήμας  με συνεργάτες τους Λευτέρη Καλογήρου και Κώστα Αγγέλου. Το ρόστερ των Εκπαιδευτηρίων Δούκα για την περίοδο 2016-17 συνθέτουν οι παρακάτω αθλητές:

  


| Α.Σ. Εκπαιδευτηρίων Δούκα - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Παπαμακάριος, Μανόλης | 2 | 26.08.1980 | 192 cm |
| 5 |  | Καυκής, Παναγιώτης | 1 | 08.05.1980 | 196 cm |
| 6 |   | Μιλεντίγιεβιτς-Αλιφιέρης, Ιάκωβος | 2 | 01.11.1997 | 185 cm |
| 7 |  | Κουκάς, Γιώργος | 1 | 08.05.1985 | 180 cm |
| 8 |  | Καρράς, Θεόδωρος | 5 |  | 208 cm |
| 9 |  | Ράπτης, Αλέξανδρος | 4 | 01.01.1981 | 200 cm |
| 10 |  | Καραμπάτσος, Διονύσης | 2 | 19.10.1986 | 196 cm |
| 11 |  | Κανονίδης, Ανδρέας | 3-4 | 26.07.1991 | 201 cm |
| 12 |  | Κομποδιέτας, Δημήτρης | 2-3 | 26.04.1985 | 195 cm |
| 13 |  | Μαστόρος, Βένος | 1 |  | 196 cm |
| 14 |  | Μολφέτας, Γιάννης | 4 | 28.01.1992 | 196 cm |
| 15 |  | Ρούμπιο, Γκιγιέρμο | 4-5 | 14.10.1982 | 203 cm |
| 16 |  | Αγραβάνης, Γιάννης | 3 | 13.11.1998 | 196 cm |
| 17 |  | Κυρίτσης, Αλέξης | 2-3 | 18.05.1982 | 198 cm |
| 18 |  | Τζιάλλας, Κώστας | 5 | 12.02.1984 | 207 cm |

|  |
| --- |
| Προπονητής: Γιάννης Τζήμας  |
|  |
| *Ενημέρωση: 18 Φεβρουαρίου 2017* |

Τμήματα υποδομής
----------------

Ο σύλλογος διαθέτει τμήματα υποδομής για άρρενες αθλητές σχολικής ηλικίας, τα οποία λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.

Το τμήμα Παίδων πρωταγωνιστεί τα τελευταία χρόνια. Από το 2010 και μετά έχει κατακτήσει τέσσερα Πρωταθλήματα Ε.Σ.Κ. Αττικής (2011 · 2013 · 2014 · 2015), ενώ συμμετείχε στον Τελικό το 2016.

Και τις τέσσερις χρονιές που κατέκτησε το τοπικό Πρωτάθλημα, ο Α.Σ.Ε.Δ. διαγωνίστηκε στο Πανελλήνιο Πρωτάθλημα Παίδων, κατακτώντας τρεις φορές τη 2η θέση (2011 · 2013 · 2015) και μία φορά την 5η θέση (2014).

Παραπομπές
----------

1. 1 2 3 4  «Ταυτότητα» Αρχειοθετήθηκε 2014-05-30 στο Wayback Machine. πληροφορίες στον επίσημο ιστότοπο του συλλόγου.
2. ↑  «Παρουσίαση της φανέλας του ΑΣΕΔ λίγες ημέρες πριν την πρεμιέρα της Α2», άρθρο στον ιστότοπο Enypografa.gr, 3 Οκτωβρίου 2016.
3. ↑  «Duke, η μασκώτ μας» Αρχειοθετήθηκε 2017-03-09 στο Wayback Machine. πληροφορίες στον επίσημο ιστότοπο του συλλόγου.
4. 1 2 3 4  «Ανδρική Ομάδα» Αρχειοθετήθηκε 2013-03-13 στο Wayback Machine. πληροφορίες στον επίσημο ιστότοπο του συλλόγου.
5. ↑  «Ένωση Σωματείων Καλαθοσφαίρισης Αττικής», πληροφορίες στον επίσημο ιστότοπο της Ε.Ο.Κ.
6. 1 2 3  «Ματιές στα σπορ», Ιανουάριος 1999.
7. 1 2  «Ματιές στα σπορ», Ιανουάριος 2000.
8. 1 2 3  «Βαθμολογία Γ' Εθνικής Κατηγορίας Ανδρών (2ος Όμιλος Νότου) 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Βαθμολογία Γ' Εθνικής Κατηγορίας Ανδρών (2ος Όμιλος Νότου) 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. ↑  «Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Βαθμολογία Γ' Εθνικής Κατηγορίας Ανδρών (1ος Όμιλος Νότου) 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. 1 2  «Βαθμολογία Β' Εθνικής Κατηγορίας Ανδρών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. 1 2 3  «Βαθμολογία Α2 Εθνικής Κατηγορίας Ανδρών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
14. ↑  «A.S.E. Douka: Total Stats Regular Season 2003-2004»[*νεκρός σύνδεσμος*], πληροφορίες στον ιστότοπο (Galanis) SportsData.gr.
15. ↑  «Championship 2003-04 Division A2: Blocks Regular Season 2003-2004»[*νεκρός σύνδεσμος*], πληροφορίες στον ιστότοπο (Galanis) SportsData.gr.
16. 1 2 3  «Βαθμολογία Α2 Εθνικής Κατηγορίας Ανδρών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Αρχισαν οι «μάχες» του Κυπέλλου Ελλάδας στο μπάσκετ σε άνδρες και γυναίκες», άρθρο στον ιστότοπο In.gr, 5 Σεπτεμβρίου 2004.
18. ↑  «Ηλυσιακός - Δούκας 71-73», άρθρο στον ιστότοπο Amarysia.gr, 23 Ιανουαρίου 2007.
19. 1 2  «Βαθμολογία Α2 Εθνικής Κατηγορίας Ανδρών 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
20. ↑  «A.S.E. Douka: Total Stats Regular Season 2005-2006», πληροφορίες στον ιστότοπο ProBallers.gr.
21. ↑  «Championship 2005-06 Division A2: Points Regular Season 2003-2004»[*νεκρός σύνδεσμος*], πληροφορίες στον ιστότοπο (Galanis) SportsData.gr.
22. ↑  «Championship 2005-06 Division A2: Rebounds Regular Season 2003-2004»[*νεκρός σύνδεσμος*], πληροφορίες στον ιστότοπο (Galanis) SportsData.gr.
23. 1 2 3  «Βαθμολογία Α2 Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
24. ↑  «Υποβιβάστηκε και ο Δούκας»[*νεκρός σύνδεσμος*], άρθρο στον ιστότοπο SentraGoal.gr, 19 Μαΐου 2007.
25. ↑  «A.S.E. Douka: Total Stats Regular Season 2006-2007», πληροφορίες στον ιστότοπο ProBallers.gr.
26. 1 2 3  «Βαθμολογία Β' Εθνικής Κατηγορίας Ανδρών 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
27. ↑  «Σπουδαία νίκη του Δούκα»[*νεκρός σύνδεσμος*], άρθρο στον ιστότοπο SentraGoal.gr, 20 Σεπτεμβρίου 2007.
28. ↑  «Τα αποτελέσματα του Κυπέλλου» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 19 Σεπτεμβρίου 2007.
29. ↑  «Προκρίθηκαν Ξάνθη και Παγκράτι» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 22 Σεπτεμβρίου 2007.
30. 1 2  «Βαθμολογία Β' Εθνικής Κατηγορίας Ανδρών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. ↑  «Δούκας-Ξάνθη 61-97»[*νεκρός σύνδεσμος*], άρθρο στον ιστότοπο Sport24.gr, 14 Οκτωβρίου 2008.
32. ↑  «Άνετη πρόκριση για Ξάνθη», άρθρο στον ιστότοπο του ΣΠΟΡ FM, 14 Οκτωβρίου 2008.
33. 1 2  «Βαθμολογία Β' Εθνικής Κατηγορίας Ανδρών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
34. ↑  «Κύπελλο - Α' φάση - 1η Αγωνιστική», άρθρο στον ιστότοπο BasketA2.gr, 26 Σεπτεμβρίου 2009.
35. ↑  «Αποκλείστηκε το Παγκράτι στην Α φάση του Κυπέλλου στο μπάσκετ», άρθρο στον ιστότοπο In.gr, 26 Σεπτεμβρίου 2009.
36. ↑  ««Θρίλερ» στα Εκπαιδευτήρια Δούκα»[*νεκρός σύνδεσμος*], άρθρο στον ιστότοπο SentraGoal.gr, 1 Οκτωβρίου 2009.
37. ↑  «Προκρίθηκαν Ολυμπιάδα και Αίας Ευόσμου»[*νεκρός σύνδεσμος*], άρθρο στον ιστότοπο Sport24.gr, 30 Σεπτεμβρίου 2009.
38. 1 2  «Βαθμολογία Β' Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
39. 1 2  «Β’ Εθνική – 30ή αγωνιστική», άρθρο στον ιστότοπο InfoBasket.gr, 5 Ιουνίου 2011.
40. ↑  «Οι σκόρερς της Β’ Εθνικής (τελική κατάταξη)», άρθρο στον ιστότοπο InfoBasket.gr, 15 Ιουνίου 2011.
41. ↑  «Άνοιξε η αυλαία της διοργάνωσης», άρθρο στον ιστότοπο Sport24.gr, 15 Σεπτεμβρίου 2010.
42. ↑  «Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.
43. 1 2  «Βαθμολογία Β' Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
44. 1 2  «Β’ Εθνική – 30ή αγωνιστική… Πανηγυρικά πέμπτος ο Κόροιβος, σώθηκε ο Αίας!», άρθρο στον ιστότοπο InfoBasket.gr, 20 Μαΐου 2012.
45. ↑  ««Μίλησε» η έδρα», άρθρο στον ιστότοπο της εφημερίδας «Η Ροδιακή», 15 Σεπτεμβρίου 2011.
46. ↑  «Αποσύρθηκαν και Αναγέννηση, Αίας!», άρθρο στον ιστότοπο OnSports.gr, 7 Σεπτεμβρίου 2011.
47. ↑  «Πήρε το ντέρμπι ο Αίολος» Αρχειοθετήθηκε 2016-03-04 στο Wayback Machine. άρθρο στον ιστότοπο BasketNet.gr, 14 Σεπτεμβρίου 2011.
48. ↑  «Τα αποτελέσματα του Κυπέλλου», άρθρο στον ιστότοπο Sport24.gr, 14 Σεπτεμβρίου 2011.
49. ↑  «Κύπελλο: Εύκολη πρόκριση του Ρεθύμνου»[*νεκρός σύνδεσμος*], άρθρο στον ιστότοπο της εφημερίδας «Πατρίς», 19 Σεπτεμβρίου 2011.
50. ↑  «Εύκολα τα φαβορί…», άρθρο στον ιστότοπο OnSports.gr, 18 Σεπτεμβρίου 2011.
51. 1 2 3  «Βαθμολογία Β' Εθνικής Κατηγορίας Ανδρών 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
52. 1 2 3  «Β’ Εθνική (Νότος) – 26η αγωνιστική… Στην Α2 το Ψυχικό, στη Γ’ Εθνική η Χαλκίδα», άρθρο στον ιστότοπο InfoBasket.gr, 21 Απριλίου 2013.
53. ↑  «Ο Ζαρογιάννης και… οι 300 (αγώνες)!», άρθρο στον ιστότοπο InfoBasket.gr, 20 Δεκεμβρίου 2012.
54. ↑  «Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.
55. ↑  «Infobasket B’ Ethniki awards – Νότος (2013)», άρθρο στον ιστότοπο InfoBasket.gr, 18 Μαΐου 2013.
56. 1 2  «Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2013-2014»
57. ↑  «Β" Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.
58. ↑  «Στην Α2 Λευκάδα και Αετός, έπεσαν Αιγάλεω και Ίλιον» Αρχειοθετήθηκε 2014-05-14 στο Wayback Machine. άρθρο στον ιστότοπο SentraGoal.gr, 4 Μαΐου 2014.
59. 1 2  «Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2014-2015» Αρχειοθετήθηκε 2017-07-25 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
60. 1 2  «Β΄ Εθνική (Νότος) / 26η αγωνιστική – Νίκησε και σώθηκε ο Χολαργός!», άρθρο στον ιστότοπο InfoBasket.gr, 10 Μαΐου 2015.
61. ↑  «Β΄Εθνική (Νότος) / 24η αγωνιστική – Ενα βήμα θέλει η Κύμη, έπεσε ο Δούκας», άρθρο στον ιστότοπο InfoBasket.gr, 26 Απριλίου 2015.
62. ↑  «Τέλος απο τον πάγκο του Δούκα ο Γιαννόπουλος!» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 5 Ιουνίου 2015.
63. ↑  «Τέλος ο Γιαννόπουλος» Αρχειοθετήθηκε 2015-06-07 στο Wayback Machine. άρθρο στον ιστότοπο eBasket.gr, 5 Ιουνίου 2015.
64. ↑  «Ο Αετός γίνεται... Δούκας», άρθρο στον ιστότοπο Sport24.gr, 18 Ιουνίου 2015.
65. ↑  «Στην Α2 μέσω συγχώνευσης ο Δούκας», άρθρο στον ιστότοπο του ΣΠΟΡ FM, 15 Ιουλίου 2015.
66. ↑  «Γούναρης στον Δούκα» Αρχειοθετήθηκε 2015-06-27 στο Wayback Machine. άρθρο στον ιστότοπο eBasket.gr, 24 Ιουνίου 2015.
67. ↑  «Ανακοίνωσε Γούναρη ο Δούκας» Αρχειοθετήθηκε 2015-06-26 στο Wayback Machine. άρθρο στον ιστότοπο SuperBasket.gr, 24 Ιουνίου 2015.
68. ↑  «Παρελθόν κι επίσημα ο Γούναρης», άρθρο στον ιστότοπο BasketA2.gr, 18 Νοεμβρίου 2015.
69. ↑  ««Διαζύγιο» Δούκα-Γούναρη», άρθρο στον ιστότοπο InfoBasket.gr, 18 Νοεμβρίου 2015.
70. ↑  «Συμεωνίδης, ο νέος προπονητής του Δούκα», άρθρο στον ιστότοπο Gazzetta.gr, 24 Νοεμβρίου 2015.
71. ↑  «Ανέλαβε τον Δούκα ο Συμεωνίδης!», άρθρο στον ιστότοπο BasketNews.gr, 24 Νοεμβρίου 2015.
72. 1 2  «Βαθμολογία και Πρόγραμμα Α2 Εθνικής Κατηγορίας Ανδρών 2015-2016» Αρχειοθετήθηκε 2018-10-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
73. 1 2  «Αποτελέσματα Α2 – 30ή αγωνιστική… Στα πλέι οφ το Παγκράτι, στα πλέι άουτ η Λιβαδειά», άρθρο στον ιστότοπο InfoBasket.gr, 28 Μαΐου 2016.
74. ↑  «A.S.E. Douka: Total Stats Regular Season 2015-2016»[*νεκρός σύνδεσμος*], πληροφορίες στον ιστότοπο (Galanis) SportsData.gr.
75. ↑  «A.S.E. Douka: Total Stats Regular Season 2015-2016», πληροφορίες στον ιστότοπο ProBallers.gr.
76. ↑  «Προκρίσεις για Πανιώνιο, Δούκα και Ηρακλή», άρθρο στον ιστότοπο του ΣΠΟΡ FM, 17 Σεπτεμβρίου 2016.
77. ↑  «Τα αποτελέσματα στο Κύπελλο» Αρχειοθετήθηκε 2016-10-23 στο Wayback Machine. άρθρο στον ιστότοπο BasketNet.gr, 17 Σεπτεμβρίου 2016.
78. ↑  «Δούκας - Λαύριο 74-73», άρθρο στον ιστότοπο Sdna.gr, 21 Σεπτεμβρίου 2016.
79. ↑  «Μόνο το Λαύριο εκτός απ' τις ομάδες της Basket League - Πέρασε απ' το «Ιβανώφειο» η Κύμη», άρθρο στον ιστότοπο Gazzetta.gr, 21 Σεπτεμβρίου 2016.
80. ↑  «Άνετο πέρασμα Προμηθέα από το Δαΐς» Αρχειοθετήθηκε 2016-10-16 στο Wayback Machine. άρθρο στον ιστότοπο της ΕΡΤ, 24 Σεπτεμβρίου 2016.
81. ↑  «Πρόκριση για Πανιώνιο και Προμηθέα»[*νεκρός σύνδεσμος*], άρθρο στον ιστότοπο SportIt.gr, 24 Σεπτεμβρίου 2016.
82. ↑  «Διοικητικό Συμβούλιο» Αρχειοθετήθηκε 2017-03-09 στο Wayback Machine. πληροφορίες στον επίσημο ιστότοπο του συλλόγου.
83. ↑  «Ανέλαβε τον Δούκα ο Τζήμας», άρθρο στον ιστότοπο Gazzetta.gr, 6 Δεκεμβρίου 2016.
84. 1 2  «Ομάδα Μπάσκετ Ανδρών» Αρχειοθετήθηκε 2013-03-13 στο Wayback Machine. πληροφορίες στον επίσημο ιστότοπο του συλλόγου.
85. ↑  «Παίδων: Πρωταθλητής ο Δούκας» Αρχειοθετήθηκε 2013-05-04 στο Wayback Machine. άρθρο στον ιστότοπο SuperBasket.gr, 2 Μαΐου 2013.
86. ↑  «ΕΣΚΑ: Πρωταθλήτρια παίδων η Ακαδημία-TeleUnicom BAC», άρθρο στον ιστότοπο InfoBasket.gr, 15 Απριλίου 2016.
87. ↑  «Ομάδα Παίδων» Αρχειοθετήθηκε 2013-11-07 στο Wayback Machine. πληροφορίες στον επίσημο ιστότοπο του συλλόγου.
88. ↑  «Παίδων: Πρωταθλητής ο Μαντουλίδης»[*νεκρός σύνδεσμος*], άρθρο στον ιστότοπο SuperBasket.gr, 29 Ιουνίου 2014.
89. ↑  «Μπάσκετ: Πρωταθλητής στους Παίδες ο Πανιώνιος», άρθρο στον ιστότοπο Zougla.gr, 21 Ιουνίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Εκπαιδευτηρίων Δούκα, επίσημος ιστότοπος.
* Α.Σ. Εκπαιδευτηρίων Δούκα, επίσημος λογαριασμός στο Facebook..

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2023-2024 |
| --- |
|  |
| 1ος Όμιλος | 
* Αιγάλεω
* Αναγέννηση Αρκαλοχωρίου
* Δάφνη
* Έσπερος Καλλιθέας
* Ζωγράφου
* Νέα Κηφισιά
* Ο.Φ.Η.
* Παγκράτι
* Παλαιό Φάληρο
* Πανελευσινιακός
* Πρωτέας Βούλας
* Φανάρια Νάξου
* Φ.Ε.Α.
 |  |
|  |
| 2ος Όμιλος | 
* Αίολος Αγυιάς
* Βίκος Ιωαννίνων
* Εθνικός Πειραιώς
* Ληξούρι
* Νήαρ Ηστ Καισαριανής
* Νίκη Βόλου
* Πανελλήνιος
* Πρωτέας Γρεβενών
* Σοφάδες
* Τρίκαλα
 |
|  |
| 3ος Όμιλος | 
* Ακαδημία ΔΕΚΑ
* Αρετσού Καλαμαριάς
* Γέφυρα
* Δράμα
* Ερμής Λαγκαδά
* Καβάλα
* Κομοτηνή
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Φίλιππος Βέροιας
* Χ.Α.Ν.Θ.
 |

 |